CELEX: 32013R0091
Language: ro
Date: 2013-01-31 00:00:00
Title: Regulamentul de punere în aplicare (UE) nr. 91/2013 al Comisiei din 31 ianuarie 2013 de stabilire a unor condiții specifice aplicabile importurilor de arahide din Ghana și India, de bame și frunze de curry din India și de semințe de pepene verde din Nigeria și de modificare a Regulamentelor (CE) nr. 669/2009 și nr. 1152/2009 ale Comisiei  Text cu relevanță pentru SEE

2.2.2013   
            
            
               RO
            
            
               Jurnalul Oficial al Uniunii Europene
            
            
               L 33/2
            
         REGULAMENTUL DE PUNERE ÎN APLICARE (UE) NR. 91/2013 AL COMISIEI
   din 31 ianuarie 2013
   de stabilire a unor condiții specifice aplicabile importurilor de arahide din Ghana și India, de bame și frunze de curry din India și de semințe de pepene verde din Nigeria și de modificare a Regulamentelor (CE) nr. 669/2009 și nr. 1152/2009 ale Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 15 alineatul (5),
   întrucât:
   
               (1)
            
            
               Articolul 53 din Regulamentul (CE) nr. 178/2002 prevede posibilitatea de a adopta măsuri de urgență adecvate la nivelul Uniunii pentru produsele alimentare și hrana pentru animale importate dintr-o țară terță, în scopul de a proteja sănătatea oamenilor sau a animalelor sau mediul, dacă un risc nu poate fi combătut în mod satisfăcător prin intermediul măsurilor luate de statele membre în mod individual.
            
         
               (2)
            
            
               Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (3) instituie controale oficiale consolidate asupra importurilor de anumite produse de hrană pentru animale și produse alimentare de origine neanimală.
            
         
               (3)
            
            
               Printre altele, o frecvență crescută a controalelor oficiale a fost instituită, de peste doi ani, pentru importurile de arahide din India în privința aflatoxinelor, de frunze de curry din India în privința reziduurilor de pesticide, de arahide din Ghana în privința aflatoxinelor și de semințe de pepene verde din Nigeria în privința aflatoxinelor, iar de aproape doi ani pentru importurile de bame din India în privința reziduurilor de pesticide.
            
         
               (4)
            
            
               Rezultatele frecvenței crescute a controalelor arată în continuare o frecvență ridicată a neconformității cu nivelurile maxime de aflatoxine și cu nivelurile maxime de reziduuri de pesticide stabilite de legislația Uniunii, de mai multe ori fiind observate niveluri foarte ridicate. Rezultatele demonstrează că importarea acestor produse alimentare și produse de hrană pentru animale constituie un risc pentru sănătatea animală și umană. Nu s-a observat nicio ameliorare a situației după această perioadă de controale intensificate la frontierele Uniunii. În plus, în ciuda cererii explicite formulate de Comisia Europeană, autoritățile din India, Nigeria și Ghana nu au transmis niciun plan concret și satisfăcător pentru remedierea problemelor și deficiențelor sistemelor de producție și control.
            
         
               (5)
            
            
               Pentru a proteja sănătatea umană și animală din Uniune, este necesar să se ofere garanții suplimentare în ceea ce privește respectivele produse alimentare și produse de hrană pentru animale din India, Ghana și Nigeria. Prin urmare, este necesar ca toate transporturile de arahide din India și Ghana, de semințe de pepene verde din Nigeria și de frunze de curry și bame din India să fie însoțite de un certificat care să ateste că produsele au fost supuse eșantionării și analizei pentru detectarea prezenței, după caz, de aflatoxine sau de reziduuri de pesticide, constatându-se că sunt conforme cu legislația Uniunii.
            
         
               (6)
            
            
               Pentru protecția sănătății publice și animale, este necesar ca hrana combinată pentru animale și produsele alimentare combinate care conțin o cantitate semnificativă de hrană pentru animale și produse alimentare făcând obiectul prezentului regulament să fie, de asemenea, incluse în domeniul de aplicare al regulamentului.
            
         
               (7)
            
            
               Este necesar ca eșantionarea și analiza transporturilor să fie realizate în conformitate cu legislația relevantă a Uniunii. Nivelurile maxime de aflatoxine sunt stabilite pentru produsele alimentare prin Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (4), iar pentru hrana pentru animale prin Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (5). Nivelurile maxime de reziduuri pentru reziduurile de pesticide sunt stabilite de Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (6). Dispozițiile privind eșantionarea și analiza în vederea controlului aflatoxinelor pentru produsele alimentare sunt stabilite de Regulamentul (CE) nr. 401/2006 al Comisiei din 23 februarie 2006 de stabilire a modalităților de prelevare de probe și a metodelor de analiză pentru controlul oficial al conținutului de micotoxine din produsele alimentare (7), iar pentru hrana pentru animale de Regulamentul (CE) nr. 152/2009 al Comisiei din 27 ianuarie 2009 de stabilire a metodelor de eșantionare și analiză pentru controlul oficial al furajelor (8). Dispozițiile privind eșantionarea pentru controlul oficial al reziduurilor de pesticide sunt stabilite de Directiva 2002/63/CE a Comisiei din 11 iulie 2002 de stabilire a metodelor comunitare de prelevare de probe pentru controlul oficial al reziduurilor de pesticide de pe și din produsele de origine vegetală și animală și de abrogare a Directivei 79/700/CEE (9).
            
         
               (8)
            
            
               Pentru a garanta o organizare eficientă și a asigura un anumit grad de uniformitate la nivelul Uniunii pentru controalele la import, este oportun ca prezentul regulament să prevadă măsuri echivalente cu măsurile existente, astfel cum au fost prevăzute în Regulamentul (CE) nr. 669/2009 al Comisiei în ceea ce privește controlul fizic pentru depistarea reziduurilor de pesticide de pe frunzele de curry și bamele din India, precum și în Regulamentul (CE) nr. 1152/2009 al Comisiei din 27 noiembrie 2009 de impunere a unor condiții speciale aplicabile anumitor produse alimentare importate din anumite țări terțe din cauza riscurilor de contaminare a produselor respective cu aflatoxine și de abrogare a Deciziei 2006/504/CE (10) în ceea ce privește controlul aflatoxinelor în arahidele din India și Ghana și al semințelor de pepene verde din Nigeria.
            
         
               (9)
            
            
               De asemenea, pentru a asigura organizarea eficientă a controalelor oficiale este oportun ca „primul punct de intrare” menționat în Regulamentul (CE) nr. 1152/2009 să fie înlocuită cu „punctul de intrare desemnat” astfel cum este definit în Regulamentul (CE) nr. 669/2009.
            
         
               (10)
            
            
               Pentru a reduce la minimum efectele negative asupra schimburilor comerciale și a oferi autorităților din India, Ghana și Nigeria posibilitatea de a institui un sistem de control adecvat, este oportun să se prevadă ca cerința privind certificatul sanitar să se aplice numai transporturilor de produse reglementate de prezentul regulament care au părăsit țara de origine după o anumită dată. Este important pentru protecția sănătății umane și animale ca această perioadă să rămână cât mai scurtă cu putință.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Domeniul de aplicare
   1.   Prezentul regulament se aplică transporturilor următoarelor produse alimentare și produse de hrană pentru animale încadrate la codurile NC și în clasificările TARIC enumerate în anexa I:
   
               (a)
            
            
               Arahide în coajă sau decorticate și unt de arahide (produse alimentare și hrană pentru animale) originare sau expediate din Ghana;
            
         
               (b)
            
            
               Bame (produse alimentare, proaspete) originare sau expediate din India;
            
         
               (c)
            
            
               Frunze de curry (produse alimentare, plante aromatice) originare sau expediate din India;
            
         
               (d)
            
            
               Arahide în coajă sau decorticate, unt de arahide, arahide altfel preparate sau conservate (produse alimentare și hrană pentru animale) originare sau expediate din India;
            
         
               (e)
            
            
               Semințe de pepene verde și produse derivate (produse alimentare) originare sau expediate din Nigeria.
            
         2.   Prezentul regulament se aplică, de asemenea, produselor alimentare compuse și produselor de hrană pentru animale compuse care conțin oricare dintre produsele alimentare sau produsele de hrană pentru animale menționate la alineatul (1) într-o cantitate depășind 20 %.
   3.   Prezentul regulament nu se aplică transporturilor de produse alimentare și hrană pentru animale menționate la alineatele (1) și (2) care sunt destinate unei persoane fizice sau numai pentru consumul și uzul personal. În cazul în care există vreo îndoială, sarcina probei îi revine destinatarului transportului.
   Articolul 2
   Definiții
   În sensul prezentului regulament, se aplică definițiile prevăzute la articolele 2 și 3 din Regulamentul (CE) nr. 178/2002, la articolul 2 din Regulamentul (CE) nr. 882/2004, la articolul 2 din Regulamentul (CE) nr. 1152/2009 și la articolul 3 din Regulamentul (CE) nr. 669/2009.
   În sensul prezentului regulament, un transport corespunde unui lot astfel cum este menționat în Regulamentele (CE) nr. 401/2006 și 152/2009 și în Directiva 2002/63/CE.
   Articolul 3
   Importurile în Uniune
   Transporturile de produse alimentare și de hrană pentru animale menționate la articolul 1 alineatele (1) și (2) pot fi importate în Uniune numai în conformitate cu procedurile stabilite în prezentul regulament.
   Articolul 4
   Rezultatele eșantionării și analizei
   1.   Transporturile de produse alimentare și hrană pentru animale menționate la articolul 1 alineatele (1) și (2) sunt însoțite de rezultatele eșantionării și analizei efectuate de autoritățile competente din țara de origine, sau din țara de unde este expediat transportul, dacă aceasta este diferită de țara de origine, pentru a asigura conformitatea cu:
   
               (a)
            
            
               legislația Uniunii privind nivelurile maxime de aflatoxine, pentru produsele alimentare și hrana pentru animale menționate la articolul 1 alineatul (1) literele (a), (d) și (e), inclusiv produsele compuse care conțin astfel de produse alimentare și hrană pentru animale într-o cantitate depășind 20 %;
            
         
               (b)
            
            
               legislația Uniunii privind nivelurile maxime de reziduuri de pesticide, pentru produsele alimentare și hrana pentru animale menționate la articolul 1 alineatul (1) literele (b) și (c), inclusiv produsele compuse care conțin astfel de produse alimentare și hrană pentru animale într-o cantitate depășind 20 %.
            
         2.   Eșantionarea și analiza menționate la alineatul (1) trebuie realizate în conformitate cu Regulamentul (CE) nr. 401/2006, pentru depistarea aflatoxinelor din produsele alimentare, cu Regulamentul (CE) nr. 152/2009, pentru depistarea aflatoxinelor din hrana pentru animale, și cu Directiva 2002/63/CE, pentru depistarea reziduurilor de pesticide.
   Articolul 5
   Certificatul sanitar
   1.   Transporturile sunt, de asemenea, însoțite de un certificat sanitar în conformitate cu modelul prezentat în anexa II.
   2.   Certificatul sanitar este completat, semnat și verificat de un reprezentant autorizat al autorității competente din țara de origine sau al autorității competente din țara de unde este expediat transportul, dacă țara respectivă este diferită de țara de origine.
   3.   Certificatul sanitar se redactează într-o limbă oficială a statului membru de sosire, sau în altă limbă pe care autoritățile competente din statul membru respectiv au decis să o accepte.
   4.   Certificatul sanitar este valabil numai timp de patru luni de la data emiterii sale.
   Articolul 6
   Identificare
   Fiecare transport de produse alimentare și hrană pentru animale menționate la articolul 1 alineatele (1) și (2) este identificat printr-un cod de identificare corespunzând codului de identificare menționat în rezultatele eșantionării și analizei menționate la articolul 4 și în certificatul sanitar menționat la articolul 5. Fiecare sac individual din transport – sau orice altă formă de ambalare – este identificat prin codul respectiv.
   Articolul 7
   Notificarea prealabilă a transporturilor
   1.   Operatorii din sectorul produselor alimentare și hranei pentru animale sau reprezentanții lor notifică în prealabil autorităților competente de la punctul de intrare desemnat data și ora estimată a sosirii fizice a transporturilor de produse alimentare și hrană pentru animale menționate la articolul 1 alineatele (1) și (2), precum și natura transportului.
   2.   În scopul notificării prealabile, ei completează partea I din documentul comun de intrare (DCI) și transmit documentul autorității competente de la punctul de intrare desemnat, cu cel puțin o zi lucrătoare înainte de sosirea fizică a transportului.
   3.   Pentru completarea DCI în aplicarea prezentului regulament, operatorii din sectorul hranei pentru animale și al produselor alimentare iau în considerare:
   
               (a)
            
            
               pentru produsele alimentare menționate la articolul 1 alineatul (1) literele (b) și (c) din prezentul regulament, inclusiv produsele alimentare compuse care conțin astfel de produse alimentare într-o cantitate depășind 20 %, notele explicative pentru DCI prevăzute în anexa II la Regulamentul (CE) nr. 669/2009;
            
         
               (b)
            
            
               pentru produsele alimentare și hrana pentru animale menționate la articolul 1 alineatul (1) literele (a), (d) și (e) din prezentul regulament, inclusiv produsele compuse care conțin astfel de produse alimentare sau produse de hrană pentru animale într-o cantitate depășind 20 %, notele explicative pentru DCI prevăzute în anexa II la Regulamentul (CE) nr. 1152/2009.
            
         Articolul 8
   Controale oficiale
   1.   Autoritatea competentă de la punctul de intrare desemnat (PID) efectuează controale documentare pentru fiecare transport de produse alimentare și hrană pentru animale menționate la articolul 1 alineatele (1) și (2) pentru a verifica îndeplinirea cerințelor prevăzute la articolele 4 și 5.
   2.   Controalele de identitate și controalele fizice ale produselor alimentare menționate la articolul 1 alineatul (1) literele (a), (d) și (e) și ale produselor alimentare compuse menționate la articolul 1 alineatul (2) din prezentul regulament se efectuează în conformitate cu articolul 7 din Regulamentul (CE) nr. 1152/2009 cu frecvența stabilită în anexa I la prezentul regulament. Dispozițiile de la articolul 7 din Regulamentul (CE) nr. 1152/2009 se aplică pentru controalele de identitate și controalele fizice ale hranei pentru animale menționate la articolul 1 alineatul (1) literele (a), (d) și (e) și ale hranei combinate pentru animale menționate la articolul 1 alineatul (2) din prezentul regulament, iar prelevarea de probe în vederea analizării pentru depistarea aflatoxinei B1 este realizată în conformitate cu Regulamentul (CE) nr. 152/2009 cu frecvența prevăzută în anexa I la prezentul regulament.
   3.   Controalele de identitate și controalele fizice ale produselor alimentare menționate la articolul 1 alineatul (1) literele (b) și (c) și ale produselor alimentare compuse menționate la articolul 1 alineatul (2) din prezentul regulament se efectuează în conformitate cu articolele 8, 9 și 19 din Regulamentul (CE) nr. 669/2009 cu frecvența stabilită în anexa I la prezentul regulament.
   4.   După finalizarea controalelor, autoritățile competente:
   
               (a)
            
            
               completează rubricile relevante din partea II a DCI;
            
         
               (b)
            
            
               alătură rezultatele eșantionării și analizei efectuate în conformitate cu alineatele (2) și (3) din prezentul articol;
            
         
               (c)
            
            
               furnizează și includ în DCI numărul de referință;
            
         
               (d)
            
            
               ștampilează și semnează DCI în original;
            
         
               (e)
            
            
               fac și păstrează o copie a DCI semnat și ștampilat.
            
         5.   Originalele DCI și certificatului sanitar, împreună cu rezultatele aferente ale eșantionării și analizei, însoțesc transportul pe durata transportării sale, până la punerea în liberă circulație. Pentru produsele alimentare menționate la articolul 1 alineatul (1) literele (b) și (c), în cazul autorizării continuării transportării în așteptarea rezultatelor controalelor fizice, se emite în acest scop o copie certificată a DCI original.
   Articolul 9
   Fracționarea unui transport
   1.   Transporturile nu sunt fracționate până la finalizarea tuturor controalelor oficiale și până la completarea integrală a DCI de către autoritățile competente, astfel cum se prevede la articolul 8.
   2.   În cazul fracționării ulterioare a transportului, o copie autentificată a DCI însoțește fiecare parte a transportului pe durata transportării sale, până la punerea în liberă circulație.
   Articolul 10
   Punerea în liberă circulație
   Punerea în liberă circulație a transporturilor se face pe baza prezentării de către operatorul din sectorul hranei pentru animale și produselor alimentare sau de către reprezentantul acestuia către autoritățile vamale a unui DCI completat corespunzător de autoritatea competentă, odată ce toate controalele oficiale au fost efectuate și se cunosc rezultatele favorabile ale controalelor fizice, în cazul în care acestea sunt cerute.
   Articolul 11
   Neconformitate
   În cazul în care controalele oficiale stabilesc că nu s-a respectat legislația relevantă a Uniunii, autoritatea competentă completează partea III din DCI și se iau măsuri în conformitate cu articolele 19, 20 și 21 din Regulamentul (CE) nr. 882/2004.
   Articolul 12
   Rapoarte
   Statele membre prezintă Comisiei, o dată la trei luni, un raport conținând toate rezultatele analitice ale controalelor oficiale ale transporturilor de hrană pentru animale și produse alimentare, în conformitate cu prezentul regulament. Raportul respectiv se prezintă în prima lună după sfârșitul fiecărui trimestru.
   Raportul conține următoarele informații:
   
               —
            
            
               numărul transporturilor importate;
            
         
               —
            
            
               numărul transporturilor supuse eșantionării pentru analiză;
            
         
               —
            
            
               rezultatele controalelor prevăzute la articolul 8 alineatele (2) și (3).
            
         Articolul 13
   Costuri
   Toate costurile care rezultă din controalele oficiale, inclusiv eșantionarea, analiza, depozitarea și orice alte măsuri adoptate în caz de neconformitate, sunt suportate de operatorii din sectorul hranei pentru animale și al produselor alimentare.
   Articolul 14
   Modificare a Regulamentului (CE) nr. 669/2009
   Regulamentul (CE) nr. 669/2009 se modifică în conformitate cu anexa III la prezentul regulament.
   Articolul 15
   Modificare a Regulamentului (CE) nr. 1152/2009
   Regulamentul (CE) nr. 1152/2009 se modifică după cum urmează:
   
               1.
            
            
               La articolul 2, următoarea literă (b) se elimină:
               
                           „(b)
                        
                        
                           prin «primul punct de intrare» se înțelege punctul primei introduceri fizice a unui lot în Comunitate”
                        
                     și se înlocuiește cu:
               „(b)   punct de intrare desemnat (PID): punctul de intrare astfel cum este definit la articolul 3 litera (b) din Regulamentul (CE) nr. 669/2009”.
            
         
               2.
            
            
               La articolul 5 primul și al doilea paragraf, la articolul 7 alineatele (2) și (3) și în anexa II, la „Generalități”, caseta I.4, caseta I.9, caseta II.5, caseta II.6, caseta II.8, caseta II.9 și caseta III.1, termenii „primul punct de intrare”/„primului punct de intrare” se înlocuiesc cu „PID”.
            
         Articolul 16
   Măsuri tranzitorii
   Prin derogare de la articolul 4 alineatul (1) și de la articolul 5 alineatul (1), statele membre autorizează importarea transporturilor de hrană pentru animale și produse alimentare menționate la articolul 1 alineatele (1) și (2) care au părăsit țara de origine înaintea datei de 18 februarie 2013 fără a fi însoțite de un certificat sanitar și de rezultatele eșantionării și analizei.
   Articolul 17
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 18 februarie 2013.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 31, 1.2.2002, p. 1.
   
      (2)  JO L 165, 30.4.2004, p. 1.
   
      (3)  JO L 194, 25.7.2009, p. 11.
   
      (4)  JO L 364, 20.12.2006, p. 5.
   
      (5)  JO L 140, 30.5.2002, p. 10.
   
      (6)  JO L 70, 16.3.2005, p. 1.
   
      (7)  JO L 70, 9.3.2006, p. 12.
   
      (8)  JO L 54, 26.2.2009, p. 1.
   
      (9)  JO L 187, 16.7.2002, p. 30.
   
      (10)  JO L 313, 28.11.2009, p. 40.
   
      ANEXA I
      Hrana pentru animale și produsele alimentare de origine neanimală care fac obiectul măsurilor prevăzute în prezentul regulament:
      
                  Hrană pentru animale și produse alimentare
                  (utilizare prevăzută)
               
               
                  Cod NC (1)
                  
               
               
                  Subdiviziune TARIC
               
               
                  Țara de origine
               
               
                  Pericol
               
               
                  Frecvența controalelor fizice și de identitate (%) la import
               
            
                  
                              —
                           
                           
                              Arahide, în coajă
                           
                        
               
                  
                              —
                           
                           1202 41 00
                        
               
                   
               
               
                  Ghana (GH)
               
               
                  Aflatoxine
               
               
                  50
               
            
                  
                              —
                           
                           
                              Arahide, decorticate
                           
                        
               
                  
                              —
                           
                           1202 42 00
                        
            
                  
                              —
                           
                           
                              Unt de arahide
                           
                        
               
                  
                              —
                           
                           2008 11 10
                        
            
                  
                     (Hrană pentru animale și produse alimentare)
                  
               
               
                   
               
            
                  Bame
               
               
                  ex 0709 99 90
               
               
                  20
               
               
                  India (IN)
               
               
                  Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (2)
                  
               
               
                  20
               
            
                  
                     (Produse alimentare – proaspete)
                  
               
               
                   
               
            
                  Frunze de curry (Bergera/Murraya koenigii)
               
               
                  ex 1211 90 86
               
               
                  10
               
               
                  India (IN)
               
               
                  Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (3)
                  
               
               
                  20
               
            
                  
                     (Produse alimentare – plante aromatice)
                  
               
               
                   
               
            
                  
                              —
                           
                           
                              Arahide, în coajă
                           
                        
               
                  
                              —
                           
                           1202 41 00
                        
               
                   
               
               
                  India (IN)
               
               
                  Aflatoxine
               
               
                  20
               
            
                  
                              —
                           
                           
                              Arahide, decorticate
                           
                        
               
                  
                              —
                           
                           1202 42 00
                        
            
                  
                              —
                           
                           
                              Unt de arahide
                           
                        
               
                  
                              —
                           
                           2008 11 10
                        
            
                  
                              —
                           
                           
                              Arahide, altfel preparate sau conservate
                           
                        
               
                  
                              —
                           
                           
                              2008 11 91; 2008 11 96; 2008 11 98
                           
                        
            
                  
                     (Hrană pentru animale și produse alimentare)
               
               
                   
               
            
                  Semințe de pepene verde (egusi, Citrullus lanatus) și produse derivate
               
               
                  ex 1207 70 00;
               
               
                  10
               
               
                  Nigeria (NG)
               
               
                  Aflatoxine
               
               
                  50
               
            
                  ex 1106 30 90;
               
               
                  30
               
            
                  ex 2008 99 99;
               
               
                  50
               
            
                  
                     (Produse alimentare)
                  
               
               
                   
               
               
                   
               
            
         (1)  În cazul în care numai anumite produse de la orice cod NC trebuie să fie examinate și nu există nicio subdiviziune specifică a codului respectiv în nomenclatura mărfurilor, codul NC se marchează prin „ex”.
      
         (2)  Certificare realizată de țara de origine și control la import realizat de statele membre pentru a asigura conformitatea cu Regulamentul (CE) nr. 396/2005 în special în ceea ce privește reziduurile de: acefat, metamidofos, triazofos, endosulfan, monocrotofos, metomil, tiodicarb, diafentiuron, tiametoxam, fipronil, oxamil, acetamiprid, indoxacarb, mandipropamid.
      
         (3)  Certificare realizată de țara de origine și control la import realizat de statele membre pentru a asigura conformitatea cu Regulamentul (CE) nr. 396/2005, în special în ceea ce privește reziduurile de: triazofos, oxidemeton-metil, clorpirifos, acetamiprid, tiametoxam, clotianidin, metamidofos, acefat, propargit, monocrotofos.
   
   
      ANEXA II
      
         
   
   
      ANEXA III
      Regulamentul (CE) nr. 669/2009 se modifică după cum urmează:
      
                  1.
               
               
                  În anexa I, următoarele mențiuni se elimină:
                  
                              
                                          „—
                                       
                                       
                                          Arahide, în coajă
                                       
                                    
                           
                              
                                          —
                                       
                                       1202 41 00
                                    
                           
                               
                           
                           
                              Ghana (GH)
                           
                           
                              Aflatoxine
                           
                           
                              50”
                           
                        
                              
                                          —
                                       
                                       
                                          Arahide, decorticate
                                       
                                    
                           
                              
                                          —
                                       
                                       1202 42 00
                                    
                        
                              
                                          —
                                       
                                       
                                          Unt de arahide
                                       
                                    
                           
                              
                                          —
                                       
                                       2008 11 10
                                    
                        
                              (Hrană pentru animale și produse alimentare)
                           
                           
                               
                           
                        
                              „Frunze de curry (Bergera/Murraya koenigii)
                           
                           
                              ex 1211 90 86
                           
                           
                              10
                           
                           
                              India (IN)
                           
                           
                              Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale(5)
                              
                           
                           
                              50”
                           
                        
                              (Produse alimentare – plante aromatice proaspete)
                           
                           
                               
                           
                           
                               
                           
                        
                              
                                          „—
                                       
                                       
                                          Arahide, în coajă
                                       
                                    
                           
                              
                                          —
                                       
                                       1202 41 00
                                    
                           
                               
                           
                           
                              India (IN)
                           
                           
                              Aflatoxine
                           
                           
                              20”
                           
                        
                              
                                          —
                                       
                                       
                                          Arahide, decorticate
                                       
                                    
                           
                              
                                          —
                                       
                                       1202 42 00
                                    
                        
                              
                                          —
                                       
                                       
                                          Unt de arahide
                                       
                                    
                           
                              
                                          —
                                       
                                       2008 11 10
                                    
                        
                              
                                          —
                                       
                                       
                                          Arahide, altfel preparate sau conservate
                                       
                                    
                           
                              
                                          —
                                       
                                       
                                          2008 11 91; 2008 11 96; 2008 11 98
                                       
                                    
                        
                              (Hrană pentru animale și produse alimentare)
                           
                           
                               
                           
                        
                              „Bame
                           
                           
                              ex 0709 99 90
                           
                           
                              20
                           
                           
                              India (IN)
                           
                           
                              Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale(2)
                              
                           
                           
                              50”
                           
                        
                              (Produse alimentare – proaspete)
                           
                           
                               
                           
                           
                               
                           
                        
                              „Semințe de pepene verde (egusi, Citrullus lanatus) și produse derivate
                           
                           
                              ex 1207 70 00;
                           
                           
                              10
                           
                           
                              Nigeria (NG)
                           
                           
                              Aflatoxine
                           
                           
                              50”
                           
                        
                              ex 1106 30 90;
                           
                           
                              30
                           
                        
                              ex 2008 99 99
                           
                           
                              50
                           
                        
                              (Produse alimentare)
                           
                           
                               
                           
                           
                               
                           
                        
            
                  2.
               
               
                  În anexa I, următoarea notă finală (2) se elimină:
                  
                              „(2)
                              
                           
                           
                              În special, reziduuri de: acefat, metamidofos, triazofos, endosulfan, monocrotofos, metomil, tiodicarb, diafentiuron, tiametoxam, fipronil, oxamil, acetamiprid, indoxacarb, mandipropamid.”
                           
                        
            
                  3.
               
               
                  În anexa I, următoarea notă finală (5) se elimină:
                  
                              „(5)
                              
                           
                           
                              În special, reziduuri de: triazofos, oxidemeton-metil, clorpirifos, acetamiprid, tiametoxam, clotianidin, metamidofos, acefat, propargit, monocrotofos.”